钦定古今图书集成/理学汇编/学行典/第083卷 > 刘勰新论 > 《崇学》
## 钦定古今图书集成/理学汇编/学行典/第083卷 > 刘勰新论 > 《崇学》

“至道无言”，非立言无以明其理；“大象无形，非立象无
以测其奥。道象之妙，非言不津；津言之妙，非学不传。
未有不因学而鉴道，不假学以光身者也。”夫茧缲以
为丝，织为缣纨，缋以黼黻，则王侯服之；人学为礼仪，
雕以文藻，世人荣之。茧之不缲，则素丝蠹于筐笼；人
之不学，则才智腐于心胸。海蚌未剖，则明珠不显；崑
“竹未断，则凤音不彰，性情未炼，则神明不发。譬诸金
木，金性苞水，木性藏火，故炼金则水出，钻木而火生。
人能务学钻炼其性，则才慧发矣。”青出于蓝，而青于
蓝，染使然也；冰生于水，而冷于水，寒使然也；镜出于
金，而明于金，莹使然也。“生而同声，长而异语”，教使然
也。“山抱玉而草木润焉，川贮珠而岸不枯焉，口纳滋
味而百节肥焉，心受典诰而五性通焉。故不登峻岑，
不知天之高；不瞰深谷，不知地之厚；不游六艺，不知
智之深。远而光华者，饰也；近而愈明者，学也。故吴簳
质劲，非筈羽而不美；越剑性利，非淬砺而不铦；人性
懁慧，非积学而不成。沿浅以及深，披暗而睹明。不可
以传闻称，非得以汎”滥善也。夫还乡者心务见家，不
可以一步至也；慕学者情缠典索，不可以一读能也。
故为山者，基于一篑之土，以成千丈之峭；凿井者，起
于三寸之坎，以就万仞之深。灵珠如豆，不见其长，叠
岁而大；铙舌如指，不觉其损，累时而折。悬岩滴溜，终

聋也；目形全而视不见者，盲也。人性美而不监道者，
不学也。”耳之初窒，目之始昧，必不吝百金，逆医千里。
人不涉学，犹心之聋盲不知，远祈明师以攻心术，性
之蔽也。故宣尼临没，手不释卷；仲舒垂卒，口不辍诵。
有子恶卧，自碎其掌；苏生患睡，亲锥其股。以圣贤之
性，犹好学无倦，矧！庸人而可怠哉。